PolyAgent/wiki_georgian_en_parallel_20231101 huggingface dataset:
ჯიმ ლედი

ჯიმ ლედი (დ. 17 იანვარი, 1948) — ამერიკელი რადიოწამყვანი, პროდიუსერი და მწერალი. აშშ-ის რადიოში ერთ-ერთი უკანასკნელი თავისუფალი ფორმატის რადიოწამყვანებიდან. ერთ-ერთი ვეტერანი წამყვანი, რომელმაც სახელი გაითქვა, როგორც KLOS-FM-ის თანამშრომელმა. მისი კარიერა დაიწყო KNAC-ში მუშაობით, მოგვიანებით იგი KLOS-ზე გადავიდა, საიდანაც 2011 წელს გაუშვეს. იგი KMET-FM-ზე გადავიდა.
1987 წელს როჯერ უოტერსის მიწვევით ლედმა მონაწილეობა მიიღო ალბომის Radio K.A.O.S. ჩაწერაში, პერსონაჟის სახით, ისევე, როგორც უოტერსის 1987 წლის ტურნეში და ფილმში Radio KAOS EP. 1992 წელს გამოსულ Amused to Death-თან დაკავშირებით მან როჯერ უოტერსთან ინტერვიუ ჩაწერა, რომელიც გამოვიდა ვიდეოდისკზე.
ამჟამად ლედი Sirius XM-ის წამყვანია.
რესურსები ინტერნეტში
სქოლიო
დაბადებული 17 იანვარი
დაბადებული 1948
ამერიკელი რადიოწამყვანები
ამერიკელი პროდიუსერები
ამერიკელი მწერლები
ოსიაურის ციხე

ოსიაურის ციხე — არქიტექტურული ძეგლი ხაშურის მუნიციპალიტეტის სოფელ ზემო ოსიაურში, სოფლის ცენტრში. აშენებულია XVII-XVIII საუკუნეებში. ნაგებია ნატეხი ქვით. გეგმით კვადრატული (10X10 მ) ციხის გალავანში ნახევარწრიული სათოფურებია. შესასვლელი ჩრდილოეთიდანაა. გალავნის ოთხივე კუთხეში თითო გოდოლი დგას.
ლიტერატურა
რესურსები ინტერნეტში
ხაშურის მუნიციპალიტეტის ციხესიმაგრეები
როდეირო

როდეირო — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების პონტევედრის პროვინციის დესის კომარკის შემადგენლობაში. ფართობი — 154,2 კმ². მოსახლეობა — 2393 კაცი (2020 წ.).
იხილეთ აგრეთვე
პონტევედრის მუნიციპალიტეტები
რესურსები ინტერნეტში
როდეიროს მუნიციპალიტეტის ოფიციალური საიტი
სქოლიო
პონტევედრის მუნიციპალიტეტები
პონტევედრის ქალაქები
გიორგი შპეტიშვილი

გიორგი შპეტიშვილი (დაბადების თარიღი უცნობია, გარდაბანი) — ქართველი სპორტსმენი (ბერძნულ–რომაული ჭიდაობა). ჭაბუკებს შორის საერთაშორისო ტურნირის (სალაძის თასი) ბრინჯაოს მედლის მფლობელი (2016, თბილისი, საქართველო). ჭაბუკებს შორის მსოფლიო ჩემპიონატის ბრინჯაოს მედალოსანი (2018, ზაგრები, ხორვატია).
ძირითადი შედეგები
რესურსები ინტერნეტში
გიორგი შპეტიშვილი — ქართული სპორტი.
ქართველი მოჭიდავეები ბერძნულ-რომაულ სახეობაში
გარდაბნის მუნიციპალიტეტში დაბადებულები
პიროვნებები გაურკვეველი დაბადების თარიღით
ამბალემა

ამბალემა — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 7 563 ადამიანს შეადგენდა. ფართობი 239 კმ²-ია.
იხილეთ აგრეთვე
ტოლიმის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ტოლიმის დეპარტამენტის მუნიციპალიტეტები და ქალაქები
Striatoguraleus

Striatoguraleus — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ასნალკასარი

ასნალკასარი — მუნიციპალიტეტი ესპანეთში, შედის ანდალუსიის ავტონომიური გაერთიანების სევილიის პროვინციის ელ-ალხარაფეს კომარკის შემადგენლობაში. ფართობი — 449,84 კმ². მოსახლეობა — 4588 კაცი (2020 წ.).
იხილეთ აგრეთვე
სევილიის მუნიციპალიტეტები
რესურსები ინტერნეტში
ასნალკასარის მუნიციპალიტეტის ოფიციალური საიტი
სქოლიო
სევილიის მუნიციპალიტეტები
კოპრიშნიცა

კოპრიშნიცა — სოფელი ჩრდილოეთ მაკედონიაში, დემირ-კაპიის თემში (ვარდარის რეგიონი). მდებარეობს ზღვის დონიდან 620 მეტრზე. 2002 წლის მონაცემებით, მოსახლეობა 0 ადამიანს შეადგენდა.
იხილეთ აგრეთვე
ვარდარის რეგიონი
დემირ-კაპიის თემი
სქოლიო
დემირ-კაპიის თემის სოფლები
ბაჩუკი საგინაშვილი

ბაჩუკი საგინაშვილი (დ. უცნობია) — ქართველი სპორტსმენი (მკლავჭიდი), ჭაბუკებს (U15) შორის მსოფლიო ჩემპიონატის გამარჯვებული (2019, კონსტანცა, რუმინეთი, +70 კგ), ჭაბუკებს (U15) შორის მსოფლიო ჩემპიონატის გამარჯვებული (2019, კონსტანცა, რუმინეთი, 70 კგ).
ძირითადი შედეგები
რესურსები ინტერნეტში
ბაჩუკი საგინაშვილი — ქართული სპორტი
პიროვნებები გაურკვეველი დაბადების თარიღით
ქართველი მკლავჭიდელები
უფურეთი

უფურეთი შეიძლება აღნიშნავდეს:
უფურეთი (მცხეთის მუნიციპალიტეტი) — სოფელი მცხეთის მუნიციპალიტეტში,
უფურეთი (დუშეთის მუნიციპალიტეტი) — სოფელი დუშეთის მუნიციპალიტეტში.
ჟინვალის მეორე სამაროვანი

ჟინვალის მეორე სამაროვანი — არქეოლოგიური ძეგლი დუშეთის მუნიციპალიტეტის დაბა ჟინვალში, ზანდუკლიანთ ნავენახარზე. ამ ადგილას ახლა ადმინისტრაციული შენობა და კულტურის სახლი დგას.
1971-1973 წლებში ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ჟინვალის არქეოლოგიურმა ექსპედიციამ გათხარა 35 ორმოსამარხი, 1977 წელს - 11. აქედან 37 ორმოსამარხი თარიღდება III-IV საუკუნეებით, ოთხი ორმოსამარხი - ადრინდელი შუა საუკუნეებით, ხუთი - გვიანდელი შუა საუკუნეებით. ქვისსამარხები უპირატესად განლაგებული იყო სამაროვანის დასავლეთ ზოლზე. ორმოსამარხებში, რომელთა ორმოებს ოვალური ან სწორკუთხა მოყვანილობა ჰქონდა, ესვენა თითო მოხრილი მიცვალებული, თავით დასავლეთისკენ ან სამხრეთ-დასავლეთისკენ. სამარხებში აღმოჩნდა ბრინჯაოს, ვერცხლისა და ოქროს საყურეები, მძივები, თიხის მოჩალისფრო ჭურჭელი, მონეტები და სხვა. სამაროვანზე გაითხარა ორი მდიდრული სამარხი, რომლებიც III-IV საუკუნეებს განეკუთვნება. ერთში მიცვალებული დაკრძალული იყო ცხენთან ერთად. ცხენის ჩონჩხი სამარხის აღმოსავლეთ ბოლოში იდო. მამაკაცი სამარხში ესვენა გაშოტილი, თავით დასავლეთისკენ, თავქვეშ ამოდებული ჰქონდა ვერცხლის პინაკი, რომელზეც შემორჩენილია არმაზული წარწერის ფრაგმენტი, სამარხში აღმოჩნდა აგრეთვე სარეცლის ფეხის მდიდრულად მოჩუქურთმებული ვერცხლის გარსაკრავები, ვერცხლის სამი ბეჭედი, მათ შორის ორი გემიანია. ერთი ოქროს და სამი ვერცხლის მონეტა, ოქროს წყვილი საყურე, მინის ჭურჭელი, თიხის ორყურა ყელწიბოვანი ჩაფი, ვერცხლის აბზინდები, მძივები და სხვა.
აღმოჩენილი მასალა ინახება საქართველოს სახელმწიფო მუზეუმსა და არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
დუშეთის მუნიციპალიტეტის არქეოლოგიური ძეგლები
ხახმატის წმინდა გიორგის ჯვარი

ხახმატის წმინდა გიორგის ჯვარი — საკულტო ძეგლი დუშეთის მუნიციპალიტეტში, სოფელ ხახმატსა და სოფელ ბისოს შორის. ორივე სოფლის სალოცავია. უჭირავს საკმაოდ მოზრდილი მინდორი და შედგება დარბაზისაგან, საქვაბისა და საკოდისაგან. აქვე მრავლადაა ნახევრად დანგრეული სალოცავი და კოშკები და წმინდა ხეები.
დარბაზი, საქვაბე და საკოდე ფიქლით ნაგებ ერთ ნაგებობაშია მოქცეული. საქვაბეში შესასვლელი სამხრეთ-აღმოსავლეთიდანაა. კარის გვერდით, გარედან, ქვის სკამებია. სათავსი ოთხკუთხაა. კარის გვერდით და მოპირდაპირე კედელში, წყობაში დატანებულია წარწერიანი ქვები.
დარბაზში შესასვლელი ჩრდილო-დასავლეთ კედელშია. ეს სათავსი გეგმით ოთხკუთხაა და შედარებით მოზრდილი, კედლების გასწვრივ აქაც ქვის სკამებია მოწყობილი. შუაში კერაა. ჩრდილო-დასავლეთ კედელში გაჭრილი კარი საკოდეში გასასვლელია. აღნიშნულ სათავსებს შორის იგი ყველაზე პატარაა. დღეს თითქმის მთლიანად დანგრეულია. შენობის ორფერდა სახურავი ჩანგრეულია.
საზარე გეგმით კვადრატულია და ოთხივე მხარეს თითო თაღითაა გახსნილი. ნაგებია ფიქლით. გადახურულია პირამიდული ფორმის სახურავით. თავზე თეთრი ქვა ადევს.
საზარის ახლოს გეგმით ოთხკუთხა, ფიქლის მშრალი წყობით ნაგები ორი პატარა კოშკისებრი ყრუ ნაგებობაა. აქვეა გეგმით ოთხკუთხა, ფიქლის მშრალი წყობით ნაგები წმინდა გიორგის სვეტი — ცალ მხარეს პატარა ნიშით, რომელშიც წმინდა გიორგის ხატი იყო დასვენებული.
ლიტერატურა
ოჩიაური თ., „ქართველთა უძველესი სარწმუნოების ისტორიიდან“, თბილისი, 1954
ოჩიაური თ., „გადმოცემები სალოცავთა დაარსების შესახებ“, „მაცნე“, N2, 1974
დუშეთის მუნიციპალიტეტის ძეგლები
ტვიროსის ალყა (1187)

ტვიროსის ალყა (1187)
ტვიროსის ალყა — კონფლიქტი აიუბიდებსა და ჯვაროსნებს შორის. მიმდინარეობდა 1187 წლის 12 ნოემბრიდან 1188 წლის 1 იანვრამდე. მოიერიშეებს მეთაურობდა სალადინი, ხოლო ქალაქს იცავდა კონრად მონტფერატელი. ორ თვიანი სისხლისმღვრელი ბრძოლის შემდეგ, სალადინმა უკან დაიხია და აკრაში გამაგრდა.
წინაპირობები
ჰატინის ბრძოლაში გამარჯვების შემდეგ, სალადინმა დაიპყრო ჯვაროსანთა უამრავი ქალაქი, მათ შორის იერუსალიმი. უამრავმა ქრისტიანმა თავი შეაფარა ტვიროსს, რომელიც ჯვაროსანთა მთავარი დასაყრდენი იყო. ტვიროსი ებარა რეინალდ სიდონელს, რომელიც აპირებდა სალადინთან შეთანხმებს, მაგრამ კონრადის და მისი არმიის ჩამოსვლამ მოლაპარაკებები ჩაშალა. ამის შემდეგ რეინალდმა ტვიროსი დატოვა და ჯვაროსანთა მეთაური კონრადი გახდა. მან ქალაქს შემოარტყა ღრმა თხრილი და გაამაგრა თავდაცვითი ნაგებობები. მუსლიმანური არმია ქალაქს 12 ნოემბერს მიადგა და დაიწყო ალყა.
ალყა
ბრძოლა რთული იყო. სალადინის არმიას ჰქონდა 17 საალყო მანქანა, რომლებიც გამუდმებით ისროდნენ ლოდებს ქალაქის მიმართულებით. ჯვაროსნების ჰყავდათ ბევრი მშვილდოსანი და არბალეტის მსროლელი გემებზე.
სალადინის ყველა შეტევა წარუმატებელი აღმოჩნდა. ჯვაროსნები ხშირად თავს ესხმოდნენ მოალყეებს ესპანელი რაინდის — სანჩო მარტინის მეთაურობით, რის შედეგადაც ალყა გაიწელა. იარაღის შეფერილობის გამო, სანჩო ასევე ცნობილია როგორც „მწვანე რაინდი“. მისი ბრძოლით აღტაცებულები იყვნენ არა მარტო ქრისტიანები, არამედ მუსლიმებიც. სალადინმა ბევრჯერ შესთავაზა მას მიეღო ისლამი და ებრძოლა მუსლიმთა მხარეს, მაგრამ სანჩომ უარი განაცხადა და განაგრძო მუსლიმთა წინააღმდეგ თავდასხმები.
სალადინისთვის ნათელი გახდა, რომ ზღვაზე გამარჯვების გარეშე ვერ აიღებდა ქალაქს. სალადინმა აბდ ალ-სალამ ალ-მაღრიბის მეთაურობით ქალაქისკენ გაგზავნა ათი გალეონი, რომლებმაც პირველ ჯერზე დაამარცხეს ქრისტიანები, მაგრამ 29-30 დეკემბრის ღამეს ქრისტიანებმა გამარჯვება მოიპოვეს მუსლიმთა ფლოტზე. მუსლიმი მემატიანე ალ-ფარის ბედრანი, მათ დამარცხებას აბდ ალ-სალამ ალ-მაღრიბის არაკომპეტენტურობას აბრალებს. საზღვაო დამარცხების შემდეგ სალადინის არმიამ კიდევ ერთი იერიში მიიტანა ქალაქზე, მაგრამ დამარცხდა და დიდი დანაკარგები განიცადა.
სალადინმა შეკრიბა თავისი ამირები და გამართა თათბირი, სადაც გადაწყვიტა აკრაში დაბრუნება. მუსლიმებმა ალყა 1188 წლის 1 იანვარს მოხსნეს.
შემდგომ
ამ გამარჯვებამ კონრადს პრესტიჟი საგრძნობლად აუმაღლა. სალადინისთვის ტვიროსის ალყა იყო გარდამტეხი მომენტი მის კარიერაში. აქ დამარცხებამ გამოავლინა მისი უდიდესი არმიის უუნარობა. ტვიროსი გახდა მესამე ჯვაროსნულ ლაშქრობაში ქრისტიანთა აღორძინების მთავარი საყრდენი. ტვიროსის დაცემის შემთხვევაში მესამე ჯვაროსნული ლაშქრობა ბევრად წარუმატებელი იქნებოდა.
ლიტერატურა
Helen Nicholson, David Nicolle(2005),God's Warriors: Knights Templar, Saracens and the Battle for Jerusalem
George Payne Rainsford James(1854), A history of the life of Richard Coeur-de-Lion, King of England, Vol. 2
Jaroslav Folda(2005), Crusader art in the Holy Land: from the Third Crusade to the fall of Acre 1187–1291
Stanley Lane-Poole(1985), Saladin and the Fall of the Kingdom of Jerusalem
სქოლიო
XII საუკუნის ბრძოლები
მეორე ჯვაროსნული ლაშქრობის შემდგომი პერიოდი
გრიგოლ გოლიცინი

გრიგოლ გოლიცინი
გრიგოლ სერგეის ძე გოლიცინი (დ. 1838, ვლადიმირის გუბერნია — გ. 1907) — კავკასიის მთავარმართებელი 1897-1904 წლებში; რუსეთის იმპერიის არმიის ინფანტერიის გენერალი, გენერალადიუტანტი.
ბიოგრაფია
განათლება მიიღო პაჟთა კორპუსში და გენშტაბის ნიკოლოზის აკადემიაში. მსახურობდა კავკასიის არმიის მთავარ შტაბში. მეთაურობდა სხვადასხვა ნაწილებს, მათ შორის გრენადერთა მე-14 ქართულ პოლკს. 1885 წელს გახდა სენატორი. 1893 წელს დანიშნეს სახელმწიფო საბჭოს წევრად. გოლიცინი, როგორც რუსული კოლონიური რეჟიმის ტიპური წარმომადგენელი, უხეში ფორმებით ცდილობდა ამ რეჟიმის ინტერესების ცხოვრებაში გატარებას. იგი გულმოდგინედ ადგენდა ამიერკავკასიაში ეგრეთ წოდებული „ჭარბი მიწების“ სიებს სოფლების დასაარსებლად რუსეთიდან ამიერკავკასიაში გადმოსახლებულთათვის. 1898 წლის 28 სექტემბერს გოლიცინმა დაამტკიცა საგადასახადო საკითხებთან დაკავთემშირებული „დროებითი წესები“, რომელშიც იგი მთლიანად უგულებელყოფდა ადგილობრივ მცირემიწიანი მოსახლეობის უფლებებსა და ინტერესებს. მის მიერ შედგენილი დოკუმენტები მოწმობს რუსეთის იმპერიის მიგრაციული პოლიტიკის რეაქციულ არსს. გოლიცინის პოლიტიკა იმდენად აღიზიანებდა ამიერკავკასიის ადგილობრივ მოსახლეობას, რომ მას თავს დაესხნენ და დაჭრეს, რის შემდეგაც საიმპერიო ხელისუფლება იძულებული გახდა 1905 წლის დასაწყისისათვის იგი კავკასიიდან გაეწვია.
ლიტერატურა
საქართველოს ისტორიის ნარკვევები, ტ. 5, თბ., 1970;
ჭუმბურიძე დ., რუსული დასახლებები საქართველოში (XIX–XX სს.), წგ.: რუსული კოლონიალიზმი საქართველოში, თბ., 2008 (ავტ. კოლექტივი);
Кавказский календарь на 1898, отд. III – Адрес- календарь.
კავკასიის მთავარმართებლები
დაბადებული 1838
გარდაცვლილი 1907
ლოცმანი (მრავალმნიშვნელოვანი)

ლოცმანი (მრავალმნიშვნელოვანი)
ლოცმანი შეიძლება აღნიშნავდეს:
ლოცმანი — თანამდებობის პირი;
ლოცმანი — ზღვის თევზი.
Ё̄

Ё̄, ё̄ — გაფართოებული კირილური დამწერლობის ასო.
კოდების ცხრილი
აღნიშნული გრაფემა წარმოადგენს, ორი გრაფემის, „Е“-სა და „“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
ან
კირილური ასოები
ძვ. წ. 240

ძვ. წ. 240 — წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
Çuxuryurd, Shamakhi

Çuxuryurd, Shamakhi
Çuxuryurd (also, Chukhur”yurt and Chukhuryurd) is a village and municipality in the Shamakhi Rayon of Azerbaijan. It has a population of 826.
Near the village there is a lake surrounded by hills. In the village you can find three little shops and one "Apteka" (pharmacy).
References
Populated places in Shamakhi District
გი ვერჰოფსტადტი

გი ვერჰოფსტადტი
გი მორის მარი ლუიზ ვერჰოფსტადტი (დ. 11 აპრილი, 1953, დენდერმონდე, ბელგია) — ბელგიელი პოლიტიკოსი, რომელიც არის ევროპელი ლიბერალებისა და დემოკრატების ალიანსის ლიდერი და 2009 წლიდან, ევროპარლამენტის წევრი ბელგიიდან. 1999 წლიდან 2008 წლამდე, იყო ბელგიის 47-ე პრემიერ-მინისტრი, მანამდე, 1985 წლიდან 1992 წლამდე ბელგიის ვიცე პრემიერ-მინისტრი და 1985 წლიდან 1992 წლამდე, ბელგიის ბიუჯეტის მინისტრი. 1985-2009 წლებში, წარმომადგენელთა პალატის წევრი იყო.
2009 წლიდან არის ევროპარლამენტის წევრი, სადაც ის ევროპის ლიბერალებისა და დემოკრატების ალიანსის ჯგუფის ლიდერია (ALDE) და ჩამოაყალიბა ინტერპარლამენტარული „ფედერალისტა სპინელის ჯგუფი“. ევროპის ლიბერალებისა და დემოკრატების ალიანსიდან, ევროპარლამენტის პრეზიდენტობის 2014 წლის ევროპის საპარლამენტო არჩევნებში და ევროპარლამენტის წარმომადგენელი ბრექსტის მოლაპარაკებებში.
სქოლიო
დაბადებული 11 აპრილი
დაბადებული 1953
ბელგიელი პოლიტიკოსები
ბელგიის პრემიერ-მინისტრები
დანილოვსკაია (ხაროვსკის რაიონი)

დანილოვსკაია (ხაროვსკის რაიონი)
დანილოვსკაია — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუმზეროს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
დანილოვსკაია — ვოლოგდის ოლქის დასახლებული პუნქტების რეესტრი
სქოლიო
ხაროვსკის რაიონის დასახლებული პუნქტები
პენიარუბია (აბრა)

პენიარუბია (აბრა)
პენიარუბია (ოფიციალურად პენიარუბიის მუნიციპალიტეტი) ― მეექვსე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 6 951 ადამიანს შეადგენს. მოიცავს 9 ბარანგაის.
კლიმატი
სქოლიო
აბრის მუნიციპალიტეტები
არქელაე

არქელაე
საკუთარი სახელი არქელაე შეიძლება აღნიშნავდეს ერთ-ერთ შემდეგ პიროვნებათაგანს:
არქელაე I — მაკედონიის მეფე
არქელაე — პონტოს მეფის, მითრიდატე VI ევპატორის, მხედართმთავარი
ბერეზივკა (ჰრებინკის რაიონი)

ბერეზივკა (ჰრებინკის რაიონი)
ბერეზივკა — სოფელი უკრაინაში. მდებარეობს პოლტავის ოლქის ჰრებინკის რაიონში. 2013 წელს სოფლის მოსახლეობა 361 კაცს შეადგენდა.
რესურსები ინტერნეტში
სოფლის ამინდი
ჰრებინკის რაიონის სოფლები
Experience (The Prodigy-ს ალბომი)

Experience (The Prodigy-ს ალბომი)
Experience — ბრიტანული ელექტრონული ჯგუფ The Prodigy-ს სადებიუტო სტუდიური ალბომი, გამოცემული 1992 წლის 28 სექტემბერს ლეიბლზე XL Recordings. ბრიტანეთის ალბომების ჩარტში 1992 წლის ოქტომბერში მან მიაღწია #12 პოზიციას. დისკს ხოლმე უწოდებენ სხვა სახელსაც - The Prodigy Experience, რადგან ალბომზე გამოსახულია ჯგუფის ლოგოც.
ალბომი
ალბომის გარეკანზე გამოტანილია ჯგუფის წევრების ფოტოსურათები და ანოტაცია. ლიამი ნაჩვენებია კიბორგის მსგავსი აღჭურვილობით და ახლავს კომენტარი, რომ იგი არის 'ჰარმონიული ხმების დახვეწილი მცოდნე'. ლიროი ნაჩვენებია ასტრონავტის ჩაცმულობით და ახლავს წარწერა 'ადამიანისა და მანქანის ჰიბრიდიზაცია'. მაქსიმი ასევე ჩაცმულია, როგორც კიბორგი და ეწოდება 'სწრაფი ორატორი შესანიშნავი ორთოეპიით'. ხოლო კიტ ფლინტი წარმოდგენილია საბრძოლო ჩაცმულობაში და ეწოდა 'მანიაკალური სიჩქარის წარმომქმნელი'
2001 წლის 19 ივნისს აშშ-ში გამოვიდა ალბომის ვრცელი ვერსია, რემიქსებისა და b-გვერდების დამატებითი დისკით. ინგლისში ის მხოლოდ 2008 წლის 4 აგვისტოს გამოჩნდა, ოქროსფერი ყდით და კიდევ ორი დამატებითი კომპოზიციით.
სიმღერების სია
ყველა კომპოზიციის ავტორია ლიამ ჰაულეტი.
Jericho – 3:42
Music Reach (1/2/3/4) – 4:12
Wind It Up – 4:33
Your Love (რემიქსი) – 5:30
Hyperspeed (G-Force Part 2) – 5:16
Charly (რემიქსი) – 5:12
Out of Space – 4:57
Everybody in the Place (155 and Rising) – 4:10
Weather Experience – 8:06
Fire (Sunrise ვერსია) – 4:57
Ruff in the Jungle Bizness – 5:10
Death of the Prodigy Dancers (საკონცერტო) – 3:43
Experience Expanded - დისკი 2
Your Love – 6:02
Ruff in the Jungle Bizness (Uplifting Vibes რემიქსი) – 4:16
Charly (ელი კეტის რემიქსი) – 5:21
Fire (მოკლე ვერსია) – 3:24
We Are the Ruffest – 5:18
Weather Experience (Top Buzz რემიქსი) – 6:53
Wind It Up (Rewound) – 6:21
G-Force, Pt. 1 (Energy Flow) – 5:23
Crazy Man – 4:05
Out of Space (რემიქსი) – 4:44
Everybody in the Place (Fairground რემიქსი) – 5:07
Android – 5:04 (ბრიტანული გამოცემის დამატებითი კომპოზიცია)
Out of Space (პუკელპოპ 2005-ზე ჩაწერილი) – 3:27 (ბრიტანული გამოცემის დამატებითი კომპოზიცია)
პერსონალი
ლიამ ჰაულეტი - კლავიშები, პროდიუსერი, ინჟინერი
ალექს გარლენდი - ყდა
საიმონი - ვოკალი
მაქსიმ რეალითი - ვოკალი
ჩარტები
ყოველკვირეული ჩარტები
სერტიფიცირებები
სქოლიო
The Prodigy-ს ალბომები
1992 წლის სადებიუტო ალბომები
XL Recordings-ის ალბომები
ოშინი

ოშინი (დ. 1282 — გ. 20 ივლისი, 1320) — კილიკიის სომეხთა სამეფოს (აგრეთვე ცნობილი როგორც „პატარა სომხეთი“) მმართველი 1307 წლიდან 1320 წლამდე. იგი იყო ჰეთუმიანების დინასტიის წარმომადგენელი და ლევონ III-ის შვილი. მმართველობა ლევონ IV-სგან მიიღო. 1320 წელს ოშინის გარდაცვალების შემდეგ ტახტზე ლევონ V ავიდა, რამდენიმე ვერსიის მიხედვით ოშინი მოწამლეს.
ლიტერატურა
კილიკიის სომეხთა სამეფოს მეფეები
დაბადებული 1282
გარდაცვლილი 20 ივლისი
გარდაცვლილი 1320
გარუეთი

გარუეთი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტში (ლარგვისის თემი), საფერშეთის მთის (მდინარეების ქსნისა და ალეურის წყალგამყოფი) დასავლეთ კალთაზე, მდინარე ცხავატურის (ქსნის მარცხენა შენაკადი) მარჯვენა ნაპირას. ზღვის დონიდან 1250 მეტრზე, ახალგორიდან დაშორებულია 16 კმ-ით. ახალგორის მუნიციპალიტეტი 2008 წლის აგვისტოდან ოკუპირებულია რუსეთის ჯარების მიერ.
ლიტერატურა
სქოლიო
ლარგვისის თემის სოფლები
კონგლომერატი (გეოლოგია)

კონგლომერატი (გეოლოგია)
კონგლომერატი — დანალექი ქანი, რომელიც წარმოადგენს შეცემენტებულ ქვარგვალებს. ქვარგვალის სიდიდე, ჩვეულებრივ 1-10 სმ-ია. შედგენილობით კონგლომერატი შეიძლება იყოს ერთგვაროვანი (მონომიქტური) და არაერთგვაროვანი (პოლიმიქტური). კონგლომერატის ცემენტს წარმოადგენს რკინის ჟანგეულები, კარბონატები, თიხოვანი მასა, იშვიათად სილიციუმის ორჟანგი. გეოლოგიურ ჭრილში კონგლომერატიანი შრეების არსებობა უფრო ძველი ქანების გაძლიერებული გადარეცხვის მაჩვენებელია. ნატეხი მასალის დაგროვების მიხედვით განარჩევენ: ზღვიურ, ალუვიურ, პროლუვიურ და ტბიურ კონგლომერატებს. ხანდახან კონგლომერატი (როგორც წესი ცემენტში) შეიცავს სასარგებლო წიაღისეულებს.
ფართოდაა გავრცელებული საქართველოში. მრავალი გეოგრაფიული ობიექტი სხვა დანალექ ქანებთან ერთად სწორედ კონგლომერატებითაა აგებული. მაგალითად: მარნეულის აკუმულაციური ვაკე სხვა დანალექ ქანებთან ერთად აგებულია კონგლომერატებით, ასევე იაღლუჯის სერი აგებულია სარმატულ-კიმერიული კონგლომერატებითა და ქვიშაქვების წყებით.
ლიტერატურა
დანალექი ქანები
ნოინკირხენის რაიონი

ნოინკირხენის რაიონი — რაიონი გერმანიაში. რაიონის ცენტრი — ქალაქი ოტვაილერი. რაიონი შედის ზაარლანდის ფედერალურ მხარეში. იკავებს 249,24 კვ. კმ. ფართობს. მოსახლეობა შეადგენს 137 727 ადამიანს. მოსახლეობის სიმჭიდროვე — 553 ადამიანი/კვ.კმ-ზე. რაიონის ოფიციალური კოდი — 10 0 43.
რესურსები ინტერნეტში
www.landkreis-neunkirchen.de ოფიციალური საიტი
ზაარლანდის რაიონები
სოფიო სომხიშვილი

სოფიო სომხიშვილი (დ. 17 მარტი, 2000, თბილისი) — ქართველი სპორტსმენი (ძიუდო), ჭაბუკებს შორის ევროპის თასის გამარჯვებული (2016, ანტალია, თურქეთი, 70 კგ), ევროპის ზაფხულის XIV ახალგაზრდული ოლიმპიური ფერსტივალის გამარჯვებული (2017, დიორი, უნგრეთი, 70 კგ), ჭაბუკებს შორის ევროპის ჩემპიონატის გამარჯვებული (2017, კაუნასი, ლიტვა, 70 კგ), ახალგაზრდებს შორის ევროპის თასის გამარჯვებული (2019, კლუჟ-ნაპოკა, რუმინეთი, 70 კგ).
ძირითადი შედეგები
რესურსები ინტერნეტში
სოფიო სომხიშვილი — ქართული სპორტი
დაბადებული 17 მარტი
დაბადებული 2000
თბილისში დაბადებულები
ქართველი ძიუდოისტები
წარმართობა

წარმართობა — სხვადასხვა იდეის გამაერთიანებელი ტერმინი, ძირითადად ამ სიტყვით გულისხმობენ არა-აბრაამისეულ , ადგილობრივ პოლითეისტურ რელიგიურ ტრადიციებს.
ისტორიულ კონტექსტში, ამ ტერმინით მოიხსენიებენ ბერძნულ-რომაულ პოლითეიზმს, ასევე ევროპისა და ჩრდილოეთ ამერიკის პოლითეისტურ ტრადიციებს გაქრისტიანებამდე. უფრო ფართო ჭრილში, ტერმინი მოიაზრებს თანამედროვე რელიგიებსაც, იგი მოიცავს აღმოსავლური რელიგიების უმეტესობას, ამერიკის, ცენტრალური აზიის, ავსტრალიისა და აფრიკის ადგილობრივ ტრადიციებს; ასევე არა-აბრაამისტული ხალხების რელიგიას. უფრო ვიწრო ჭრილში, ტერმინი არ გულისხმობს მსოფლიო რელიგიებს და მიეწერება ადგილობრივ, სასოფლო ტრადიციებს, რომლთაც ცივილიზებულ რელიგიებთან არ აქვთ კავშირი. წარმართულ ტრადიციებს პროზელიტიზმის ნაკლებობა და ცოცხალი მითოლოგიის არსებობა ახასიათებს. წარმართული რელიგიებისთვის დამახასიათებელია ქალღმერთის კულტი.
ქრისტიანული გადმოსახედიდან ტერმინი მოიაზრებს ყველა არა-აბრაამისეულ რელიგიას. ქრისტიანობის თვალსაზრისით წარმართობა მეორეული წარმოშობისაა. მისი მიხედვით პირველი ადამიანი ადამი იყო მონოთეისტი, მაგრამ სამოთხიდან განდევნის შემდეგ კაცთა მოდგმამ დაკარგა ერთი ღმერთის რწმენა. იგი მონოთეისტებს შორის გამოიყენება დამამცირებელი მნიშვნელობით - წარმართი, ურწმუნო. ისლამში ამგვარი მნიშვნელობით გვხვდება სიტყვები კაფირი (كافر) და მუშრიკი.
იხილეთ აგრეთვე
ანიმიზმი
პოლითეიზმი
ბარბაროსი
წარმართობა საქართველოში
წარმართული როკი
ლიტერატურა
Robert, P. & Scott, N., (1995) "A History of Pagan Europe". New York, Barnes & Noble Books, ISBN 0-7607-1210-7.
York, Michael Pagan Theology: Paganism as a World Religion NYU Press (2003), ISBN 0814797083.
წარმართობა
ჟამპრუკა

ჟამპრუკა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 200 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გოვერნადორ-ვალადარისის შემადგენლობაში.
2010 წლის მონაცემებით, მოსახლეობა 5 067 ადამიანს შეადგენდა, მოსახლეობის სიმჭიდროვე 9.8 კმ²-ზე. ფართობი 517 095 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ნარსარსუაკი

ნარსარსუაკი — დასახლება გრენლანდიაში, კუიალეკის მუნიციპალიტეტში. 2010 წლის მონაცემებით მოსახლეობა შეადგენს 158 კაცს.
გრენლანდიის დასახლებული პუნქტები
ტოფობა

ტოფობა — თევზების მიერ სასქესო პროდუქტების — მწიფე ქვირითისა და სპერმის — დაყრა და განაყოფიერება. თევზების ქვირითის განაყოფიერება უფრო ხშირად გარეგანია — წყალში, განსაზღვრულ ადგილას — სატოფეში, საადაც თაობის განვითარებისათვის ხელსაყრელი პირობებია. განარჩევენ ლითოფილურ თევზებს, რომლებიც ქვირითს ყრიან ქვებზე (ზუთხისებრნი, ორაგულები და სხვ.), ფიტოფილურ თევზებს, ქვირითს ყრიან მცენარეულობაზე (კობრი, კაპარჭინა და სხვ.) და პელაგოფილურ თევზებს, რომელთა ქვირითის განვითარება ხდება წყლის სიზრქეში (სქელშუბლა, გორდა-თევზი, კეფალი და სხვ.). ტოფობის დროს მრავალი სახეობის თევზებს უვითარდება საქორწინო მორთულობა.
ლიტერატურა
რესურსები ინტერნეტში
ტოფობა www.nplg.gov.ge
გამრავლება
თევზები
Camponotus melanoticus valerius

Camponotus melanoticus valerius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ის გვარიდან.
სქოლიო
Camponotus
არიში (მრავალმნიშვნელოვანი)

არიში (მრავალმნიშვნელოვანი)
არიში შეიძლება აღნიშნავდეს:
არიში — სტრატეგიული პუნქტი ძველ ჰერეთში.
არიში — სოფელი აზერბაიჯანში, ფუზულის რაიონში
რევაზ სიხარულიძე

რევაზ სიხარულიძე
რევაზ ილიას ძე სიხარულიძე (დ. 1 მაისი, 1921, თბილისი — გ. 17 ნოემბერი, 1973, იქვე) — ქართველი მხატვარი.
ბიოგრაფია
1939 წელს თბილისის პირველი საცდელ-საჩვენებელი სკოლის დამთავრების შემდეგ, სწავლა განაგრძო აპოლონ ქუთათელაძის სახელობის თბილისის სახელმწიფო სამხატვრო აკადემიაში ქანდაკების ფაკულტეტზე. აქ მისი მასწავლებლები იყვნენ იაკობ ნიკოლაძე და ნიკოლოზ კანდელაკი. 1945 წელს წარჩინებით დაამთავრა აკადემია. 1946–1959 წლებში პერიოდულად მონაწილეობდა ახალგაზრდა მხატვართა ნამუშევრების გამოფენებში. რესპუბლიკის ჟურნალ-გაზეთები დადებითად აფასებდა ახალგაზრდა ხელოვანის შემოქმედებას, მის მიერ მაღალი გემოვნებით ხეზე შესრულებულ მინიატურულ კომპოზიციას, ქვის დამუშავების თავისებურ მანერასა და ტექნიკას. ნიჭიერი მოქანდაკე ავადმყოფობის გამო ადრევე ჩამოსცილდა თავის საყვარელ სპეციალობას და ხელი მიჰყო მთარგმნელობით საქმიანობას. განსაკუთრებით აღსანიშნავია მის მიერ დიდი გემოვნებით ნათარგმნი ალექსანდრე კუპრინის მოთხრობები.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 324, თბ., 1994
რესურსები ინტერნეტში
დაბადებული 1 მაისი
დაბადებული 1921
გარდაცვლილი 17 ნოემბერი
გარდაცვლილი 1973
ქართველი მხატვრები
რევაზ
დიდუბის პანთეონში დაკრძალულები
თბილისში დაბადებულები
თბილისის სახელმწიფო სამხატვრო აკადემიის კურსდამთავრებულები